Komission asetus (EY) N:o 1921/2002, annettu 28 päivänä lokakuuta 2002, interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä annetun asetuksen (ETY) N:o 3149/92 muuttamisesta



Virallinen lehti nro L 293 , 29/10/2002 s. 0009 - 0010



Komission asetus (EY) N:o 1921/2002, annettu 28 päivänä lokakuuta 2002, interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä annetun asetuksen (ETY) N:o 3149/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan, sekä katsoo seuraavaa: (1) Komission asetuksen (ETY) N:o 3149/92(3), sellaisena kuin se on viimeksi muutettuna asetuksella (EY) N:o 1098/2001(4), 3 artiklassa säädetään, että vähävaraisimpien henkilöiden hyväksi toteutettavan vuotuisen elintarvikkeiden jakeluohjelman toteutusaika on 1 päivästä lokakuuta seuraavan vuoden 30 päivään syyskuuta. Interventiovarastoiden moitteettoman hallinnon takaamiseksi olisi säädettävä, että tässä yhteydessä jaettavat tuotteet on poistettava interventiovarastoista viimeistään ohjelman toteutusvuoden 31 päivänä elokuuta. (2) Asetuksen (ETY) N:o 3149/92 5 artiklassa vahvistetaan käyttöön asetettujen tuotteiden kirjanpitoarvo. Kyseistä säännöstä olisi mukautettava naudanlihan yhteiseen markkinajärjestelyyn tehtyjen interventiojärjestelmää koskevien muutosten huomioon ottamiseksi. (3) Asetuksen (ETY) N:o 3149/92 8 artikla on kumottava, sillä sitä ei enää sovelleta, koska kyseiset kuljetuskulut maksetaan takaisin aiheutuneiden menojen perusteella. (4) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3149/92 seuraavasti: 1) Lisätään 3 artiklan 1 kohtaan toinen alakohta seuraavasti:"Tuotteet on poistettava interventiovarastoista 1 päivän lokakuuta ja seuraavan vuoden 31 päivän elokuuta välisenä aikana." 2) Korvataan 5 artikla seuraavasti: " 5 artikla 1. EMOTR:n tukiosaston kirjanpitoa varten ja rajoittamatta asetuksen (ETY) N:o 1883/78(5) 8 artiklan säännösten soveltamista tämän asetuksen mukaisesti käyttöön asetettujen interventiotuotteiden kirjanpitoarvo on kunkin varainhoitovuoden osalta 1 päivänä lokakuuta sovellettava interventiohinta. Naudanlihan osalta käyttöön asetettujen tuotteiden kirjanpitoarvo on 30 päivänä kesäkuuta 2002 sovellettava interventiohinta. Tähän hintaan sovelletaan liitteessä vahvistettuja kertoimia. Jäsenvaltioissa, joissa ei ole otettu käyttöön euroa, interventiotuotteiden kirjanpitoarvo muunnetaan kansalliseksi valuutaksi 1 päivänä lokakuuta sovellettavan valuuttakurssin avulla. 2. Kuljetettaessa interventiotuotteita jäsenvaltioiden välillä toimittava jäsenvaltio kirjaa toimitetun tuotteen arvoksi nolla ja vastaanottava jäsenvaltio merkitsee sen varastosta poistamiskuukauden tuloiksi 1 kohdan mukaisesti määriteltyyn hintaan." 3) Kumotaan 8 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 2002. Komission puolesta Franz Fischler Komission jäsen (1) EYVL L 352, 15.12.1987, s. 1. (2) EYVL L 260, 31.10.1995, s. 3. (3) EYVL L 313, 30.10.1992, s. 50. (4) EYVL L 150, 6.6.2001, s. 37. (5) EYVL L 216, 5.8.1978, s. 1.